

**ŽUPANIJSKA SKUPŠTINA**

**KLASA: 334-01/23-01/6**

**URBROJ: 2198-02-23-27**

**Zadar, \_\_. prosinca 2023. godine**

Na temelju članka 15. stavka 1. Zakona o turističkoj pristojbi („Narodne novine“ broj 52/19, 32/20, 42/20), članka 1. stavka 2. Pravilnika o najnižem i najvišem iznosu turističke pristojbe („Narodne novine“ broj 71/19) te članka 12. Statuta Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21) Županijska skupština Zadarske županije, uz prethodno mišljenje lokalnih turističkih zajednica, donosi

## ODLUKU

**o visini turističke pristojbe za 2025. godinu**

**za općine i gradove na području Zadarske županije**

**I.**

Ovom Odlukom određuje se visina turističke pristojbe po osobi i noćenju, visina godišnjeg paušalnog iznosa turističke pristojbe koji plaćaju osobe koje pružaju usluge smještaja u domaćinstvu ili na obiteljskom poljoprivrednom gospodarstvu i visina godišnjeg paušalnog iznosa turističke pristojbe koji plaća vlasnik kuće, apartmana ili stana za odmor za sebe i članove uže obitelji, za 2025. godinu za općine i gradove na području Zadarske županije.

**II.**

Turistička sezona na području Zadarske županije određuje se kao jedno sezonsko razdoblje, tj. cijela kalendarska godina od 1. siječnja do 31. prosinca, u svim općinama i gradovima Zadarske županije.

**III.**

Tablica s iznosima turističke pristojbe za općine i gradove na području Zadarske županije nalazi se u prilogu ove Odluke i čini njezin sastavni dio.

**IV.**

Ova Odluka stupa na snagu osmog dana od dana objave u „Službenom glasniku Zadarske županije“.

**PREDSJEDNIK**

**dr.sc. Zoran Šikić**

**DOSTAVITI:**

- Ministarstvo turizma i sporta RH, Prisavlje 14, 10 000 Zagreb

- Hrvatska turistička zajednica, Iblerov trg 10/IV, 10 000 Zagreb

- Turistička zajednica Zadarske županije, Jurja Barakovića 5, 23 000 Zadar

- Lokalne turističke zajednice Zadarske županije, svima

- Upravni odjel za pravne i zajedničke poslove, ovdje

- Pismohrana, ovdje